美國遊戲工作室 TeamKill Media 於 2020 年 6 月 14 日公佈新作《QUANTUM ERROR》，為一隻 Cosmic Horror 第一視點 FPS，目前公開對應平台為 PS4 及 PS5，上架日期未定，預計 2020 年夏季稍後會有進一步消息發放。
《Quantum Error》故事發台為美國加州一間量子研究所，由於遭到不知名敵人攻擊，發生爆炸及大火，而位於三藩市的 Garboa 消防部門接報到場，原意係為咗救火以及拯救生還者，結果卻發現研究所裡面充滿住異樣氛圍，亦有人體形狀嘅異型生物到處徘徊。
按官方早前公佈嘅遊戲開發片段中可見，《Quantum Error》整體感覺目前有少少似《System Shock》+《Dead Space》，雖然詳細遊戲玩法要等待今年稍後嘅進一步公佈。
不過，以消防員為主角嘅 FPS 異型遊戲頗有新意，音效方面亦緊張感十足，值得玩家留意，美中不足係目前「異型」嘅模組做得有啲生硬，希望夏季新資訊發佈時會見到更進一步嘅遊戲畫面。